Vitameras

Vitameras - vitamino atmaina, cheminis junginys, turintis to vitamino veiklumą (aktyvumą). Paprastai vitaminai nėra pavienės medžiagos, o grupė medžiagų (vitamerų), kurios turi tokį patį biologinį poveikį, o jų sandara gali gana smarkiai skirtis.http://arjournals.annualreviews.org/doi/abs/10.1146/annurev.bi.13.070144.002055 Accessed Jan 4, 2008.

Paprastai vitamininis vitamerų veiklumas atsiranda dėl organizmo gebėjimo vienus vitamerus transformuoti į kitus (pvz., į tą patį fermentų kofermentą, kuris ir yra būdas kaip vitaminas veikia organizme).

Vitaminas apibrėžiamas kaip metabolizmui būtinas junginys, kurio pakankamo kiekio organizmas negali susintetinti iš paprastų maisto medžiagų, tačiau gali tai padaryti turėdamas minimalų kiekį vitamerų.

Paprastai ne visi to paties vitamino vitamerai vienodai veiklūs, kas matyti perskaičiavus jų veiklumą vienetinei masei. To priežastis yra skirtinga absorbcija, skirtingi įvairių to paties vitamino vitamerų tarpusavio virsmai. Dažnai dėl tų pačių priežasčių skiriasi ir vitamerų toksiškumas (pvz., vitamino E)The Cytotoxicity of Vitamin E Is Both Vitamer - and Cell-Specific and Involves a Selectable Trait - McCormick and Parker 134 (12): 3335 - Journal of Nutrition

Cheminių junginių grupė gali būti (bet ne visada) pavadinta vienu „raidiniu“ pavadinimu, pvz.:
 Vitaminas A apima tokius junginius kaip retinalis, retinolis ir daug karotinoidų. http://www.answers.com/topic/vitamer?cat=health#top See Oxford entry, accessed Jan 4, 2008. 
 Vitaminas B12 - junginių grupė, kurią sudaro cianokobalaminas, hidroksokobalaminas, metilkobalamin, 5-deoksiadenozilkobalaminas (adenozilkobalamin–AdoB-12)
 Vitaminas B3 - grupė iš dviejų junginių - nikotinamido ir nikotino rūgšties (niacino).

 Nuorodos 

 Dictionary definition of vitamer. (Referenced Jan. 4, 2008)

Kategorija:Vitaminai